CELEX: 32009D0908
Language: hr
Date: 2009-12-01 00:00:00
Title: 2009/908/EU: Odluka Vijeća od 1. prosinca 2009. o utvrđivanju mjera za provedbu Odluke Europskog vijeća o predsjedanju Vijećem i o predsjedanju pripremnim tijelima Vijeća

01/Sv. 005
            
            
               HR
            
            
               Službeni list Europske unije
            
            
               242
            
         32009D0908
   
               L 322/28
            
            
               SLUŽBENI LIST EUROPSKE UNIJE
            
            
               01.12.2009.
            
         
      ODLUKA VIJEĆA
   
   od 1. prosinca 2009.
   o utvrđivanju mjera za provedbu Odluke Europskog vijeća o predsjedanju Vijećem i o predsjedanju pripremnim tijelima Vijeća
   (2009/908/EU)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 16. stavak 9.,
   uzimajući u obzir Ugovor o funkcioniranju Europske unije, a posebno njegov članak 236. točku (b),
   uzimajući u obzir Odluku Europskog vijeća od 1. prosinca 2009. o predsjedanju Vijećem (1), a posebno njezin članak 2. treći podstavak i članak 4.,
   budući da:
   
               (1)
            
            
               Trebalo bi utvrditi mjere za provedbu Odluke Europskog vijeća o predsjedanju Vijećem (dalje u tekstu „Odluka Europskog vijeća”).
            
         
               (2)
            
            
               Te provedbene mjere uključuju redoslijed po kojem prethodno utvrđene skupine sastavljene od tri države članice naizmjence predsjedaju u uzastopnim razdobljima od 18 mjeseci, uzimajući u obzir činjenicu da u skladu s Poslovnikom Vijeća od 1. siječnja 2007. postoji sustav 18-mjesečnih programa Vijeća o kojem se dogovaraju ta tri predsjedništva koja predsjedaju u predmetnom razdoblju.
            
         
               (3)
            
            
               U skladu s člankom 1. Odluke Europskog vijeća, sastav skupina mora uvažavati raznolikost država članica i zemljopisnu ravnotežu unutar Unije.
            
         
               (4)
            
            
               Podjela odgovornosti između država članica unutar svake skupine utvrđena je člankom 1. stavkom 2. Odluke Europskog vijeća. U svakoj od situacija iz članka 2. stavka 1. ove Odluke, države članice će unutar svake skupine zajedničkim suglasnošću utvrditi praktične mjere za njihovu suradnju.
            
         
               (5)
            
            
               Osim toga, te provedbene mjere trebale bi uključivati posebna pravila u pogledu predsjedavanja pripremnih tijela Vijeća za vanjsku politiku kako je određeno u članku 2. trećem podstavku Odluke Europskog vijeća.
            
         
               (6)
            
            
               U većini tih pripremnih tijela trebao bi predsjedati predstavnik Visokog predstavnika Unije za vanjske poslove i sigurnosnu politiku (dalje u tekstu „Visoki predstavnik”), dok bi u ostalim tijelima nadalje trebalo predsjedati šestomjesečno Predsjedništvo Vijeća. Ako takvim tijelima predsjeda predstavnik Visokog predstavnika, prijelazno razdoblje može se primijeniti.
            
         
               (7)
            
            
               Pripremna tijela, kojima ne predsjeda šestomjesečno Predsjedništvo, također bi se trebala navesti u ovoj Odluci, kako je predviđeno u članku 2. trećem podstavku Odluke Europskog vijeća.
            
         
               (8)
            
            
               Predsjedavanje pripremnim tijelima koja nisu navedena u ovoj Odluci odvija se u skladu s člankom 2. Odluke Europskog vijeća,
            
         DONIJELO JE OVU ODLUKU:
   Članak 1.
   Redoslijed po kojem države članice predsjedaju Vijećem od 1. siječnja 2007. naveden je u Odluci Vijeća od 1. siječnja 2007. o utvrđivanju redoslijeda obnašanja dužnosti predsjednika Vijeća (2).
   Podjela ovog redoslijeda predsjedništava u skupine od tri države članice, u skladu s člankom 1. stavkom 1. Odluke Europskog vijeća, navedena je u Prilogu I. ovoj Odluci.
   Članak 2.
   1.   Svaki član skupine iz članka 1. drugog podstavka naizmjence predsjedava u razdoblju od šest mjeseci svim sastavima Vijeća, osim sastava Vijeća za vanjske poslove. Ostali članovi skupine pomažu predsjedniku u svim njegovim zaduženjima na temelju 18-mjesečnog programa Vijeća.
   2.   Članovi skupine iz članka 1. mogu međusobno dogovarati alternativne aranžmane.
   3.   U svakoj od situacija iz stavaka 1. i 2., države članice unutar svake skupine zajedničkim dogovorom utvrđuju praktične mjere za njihovu suradnju.
   Članak 3.
   O redoslijedu po kojem će države članice predsjedati od 1. srpnja 2020. odlučuje Vijeće prije 1. srpnja 2017.
   Članak 4.
   Pripremnim tijelima Vijeća za vanjske poslove predsjedava se u skladu s pravilima, kako je utvrđeno u Prilogu II.
   Članak 5.
   Pripremna tijela Vijeća iz Priloga III. imaju stalnog predsjednika, kako je utvrđeno u tom Prilogu.
   Članak 6.
   Ova Odluka stupa na snagu na dan donošenja.
   
      Objavljuje se u Službenom listu Europske unije.
      Sastavljeno u Bruxellesu 1. prosinca 2009.
      
         
            Za Vijeće
         
         
            Predsjednica
         
         B. ASK
         
      
   
   
      (1)  SL L 315, 2.12.2009., str. 50.
   
      (2)  SL L 1, 4.1.2007., str. 11.
   PRILOG I.
   
               Njemačka
            
            
               siječanj – lipanj
            
            
               2007.
            
         
               Portugal
            
            
               srpanj - prosinac
            
            
               2007.
            
         
               Slovenija
            
            
               siječanj – lipanj
            
            
               2008.
            
         
               Francuska
            
            
               srpanj - prosinac
            
            
               2008.
            
         
               Češka Republika
            
            
               siječanj – lipanj
            
            
               2009.
            
         
               Švedska
            
            
               srpanj - prosinac
            
            
               2009.
            
         
               Španjolska
            
            
               siječanj – lipanj
            
            
               2010.
            
         
               Belgija
            
            
               srpanj - prosinac
            
            
               2010.
            
         
               Mađarska
            
            
               siječanj – lipanj
            
            
               2011.
            
         
               Poljska
            
            
               srpanj - prosinac
            
            
               2011.
            
         
               Danska
            
            
               siječanj – lipanj
            
            
               2012.
            
         
               Cipar
            
            
               srpanj - prosinac
            
            
               2012.
            
         
               Irska
            
            
               siječanj – lipanj
            
            
               2013.
            
         
               Litva
            
            
               srpanj - prosinac
            
            
               2013.
            
         
               Grčka
            
            
               siječanj – lipanj
            
            
               2014.
            
         
               Italija
            
            
               srpanj - prosinac
            
            
               2014.
            
         
               Latvija
            
            
               siječanj – lipanj
            
            
               2015.
            
         
               Luksemburg
            
            
               srpanj - prosinac
            
            
               2015.
            
         
               Nizozemska
            
            
               siječanj – lipanj
            
            
               2016.
            
         
               Slovačka
            
            
               srpanj - prosinac
            
            
               2016.
            
         
               Malta
            
            
               siječanj – lipanj
            
            
               2017.
            
         
               Ujedinjena Kraljevina
            
            
               srpanj - prosinac
            
            
               2017.
            
         
               Estonija
            
            
               siječanj – lipanj
            
            
               2018.
            
         
               Bugarska
            
            
               srpanj - prosinac
            
            
               2018.
            
         
               Austrija
            
            
               siječanj – lipanj
            
            
               2019.
            
         
               Rumunjska
            
            
               srpanj - prosinac
            
            
               2019.
            
         
               Finska
            
            
               siječanj – lipanj
            
            
               2020.
            
         PRILOG II.
   
      PREDSJEDANJE PRIPREMNIM TIJELIMA VIJEĆA ZA VANJSKE POSLOVE (1)
      
   
   Predsjedanje pripremnim tijelima Vijeća za vanjske poslove iz kategorije 1. do 4. u donjoj tablici organizira se na sljedeći način:
   
               1.
            
            
               Kategorija 1. (pripremna tijela u području trgovine i razvoja):
               Pripremnim tijelima predsjedava šestomjesečno Predsjedništvo.
            
         
               2.
            
            
               Kategorija 2. (zemljopisna pripremna tijela)
               Pripremnim tijelima predsjedava predstavnik Visokog predstavnika.
            
         
               3.
            
            
               Kategorija 3. (horizontalna pripremna tijela, uglavnom ZVSP)
               Pripremnim tijelima predsjeda predstavnik Visokog predstavnika, osim sljedećih pripremnih tijela, kojima predsjedava šestomjesečno Predsjedništvo:
               
                           —
                        
                        
                           Radna skupina savjetnika za vanjske odnose (RELEX),
                        
                     
                           —
                        
                        
                           Radna skupina za terorizam (međunarodni aspekti) (COTER),
                        
                     
                           —
                        
                        
                           Radna skupina za primjenu posebnih mjera borbe protiv terorizma (COCOP),
                        
                     
                           —
                        
                        
                           Radna skupina za konzularne poslove (COCON),
                        
                     
                           —
                        
                        
                           Radna skupina za međunarodno javno pravo (COJUR), i
                        
                     
                           —
                        
                        
                           Radna skupina za pomorsko pravo (COMAR).
                        
                     
         
               4.
            
            
               Kategorija 4. (pripremna tijela u području Zajedničke sigurnosne i obrambene politike)
               Pripremnim tijelima u području Zajedničke sigurnosne i obrambene politike predsjedava predstavnik Visokog predstavnika (2).
            
         Visoki predstavnik i šestomjesečno Predsjedništvo Vijeća tijesno surađuju kako bi osigurali koherentnost svih pripremnih tijela Vijeća za vanjske poslove.
   Za kategorije 3. i 4., šestomjesečno Predsjedništvo nastavlja predsjedati pripremnim tijelima u prijelaznom razdoblju najviše šest mjeseci nakon donošenja Odluke Vijeća o organizaciji i funkcioniranju Europske službe za vanjsko djelovanje (EEAS). Za kategoriju 2. ovo prijelazno razdoblje traje najviše 12 mjeseci.
   Načini imenovanja predsjednika
   Ako je Odlukom Europskog vijeća ili ovom Odlukom utvrđeno da pripremnim tijelom (PSO i odgovarajuće radne skupine) predsjedava predstavnik Visokog predstavnika, odgovornost za imenovanje predsjednika pripada Visokom predstavniku. Ova imenovanja izvršavaju se na temelju nadležnosti, pri čemu se osigurava odgovarajuća zemljopisna ravnoteža i transparentnost. Visoki predstavnik osigurava da osoba koju namjerava imenovati za predsjednika uživa povjerenje država članica. Ako ta osoba još nije članica EEAS-a, on ili ona to postaje u skladu s postupkom zapošljavanja EEAS-a barem za razdoblje imenovanja. Ocjena funkcioniranja ove mjere obavlja se u okviru statusnog izvješća EEAS-a predviđenog za 2012.
   
               
                           1.
                        
                        
                           Pripremna tijela u područjima trgovine i razvoja
                        
                     
            
               Odbor u skladu s člankom 207.
            
         
               Radna skupina za AKP
            
         
               Radna skupina za razvojnu suradnju (DEVGEN)
            
         
               Radna skupina za EFTA-u
            
         
               Radna skupina za robu s dvostrukom namjenom
            
         
               Radna skupina za trgovinska pitanja
            
         
               Radna skupina za robu
            
         
               Radna skupina za opći sustav povlastica
            
         
               Radna skupina za pripremu međunarodnih konferencija o razvoju/UNCCD dezertifikacija (opustinjavanje)/UNCTAD
            
         
               Radna skupina za humanitarnu pomoć i pomoć u hrani
            
         
               Skupina za izvozne kredite
            
         
               
                           2.
                        
                        
                           Pripremna tijela za geografska područja
                        
                     
            
               Radna skupina za Mašrek/Magreb (COMAG/MaMa)
            
         
               Radna skupina za Istočnu Europu i Srednju Aziju (COEST)
            
         
               Radna skupina za Zapadni Balkan (COWEB)
            
         
               Radna skupina za Bliski istok i Zaljev (COMEM/MOG)
            
         
               Radna skupina za Aziju/Oceaniju (COASI)
            
         
               Radna skupina za Latinsku Ameriku (COLAT)
            
         
               Radna skupina za transatlantske odnose (COTRA)
            
         
               Radna skupina za Afriku (COAFR)
            
         
               
                           3.
                        
                        
                           Horizontalna pripremna tijela (uglavnom ZVSP)
                        
                     
            
               Radna skupina savjetnika za vanjske odnose (RELEX)
            
         
               Skupina Nicolaidis
            
         
               Radna skupina za globalno razoružanje i nadzor oružja (CODUN)
            
         
               Radna skupina za neproliferaciju (CONOP)
            
         
               Radna skupina za izvoz konvencionalnog oružja (COARM)
            
         
               Radna skupina za ljudska prava (COHOM)
            
         
               Radna skupina za terorizam (međunarodni aspekti) (COTER) (3)
               
            
         
               Radna skupina za primjenu posebnih mjera za borbu protiv terorizma (COCOP) (3)
               
            
         
               Radna skupina za OESS i Vijeće Europe (COSCE)
            
         
               Radna skupina za Ujedinjene narode (CONUN)
            
         
               
                  Ad hoc radna skupina za bliskoistočni mirovni proces (COMEP)
            
         
               Radna skupina za međunarodno javno pravo (COJUR, COJUR-ICC)
            
         
               Radna skupina za pomorsko pravo (COMAR)
            
         
               Radna skupina za konzularne poslove (COCON)
            
         
               Radna skupina za administrativne poslove i protokol ZVSP-a (COADM)
            
         
               
                           4.
                        
                        
                           Pripremna tijela za ZSOP
                        
                     
            
               Vojni odbor (EUMC)
            
         
               Radna skupina Vojnog odbora (EUMCWG)
            
         
               Radna skupina za političko-vojna pitanja (PMG)
            
         
               Radna skupina za civilne aspekte upravljanja kriznim situacijama (CIVKOM)
            
         
               Radna skupina za europsku oružanu politiku
            
         
      (1)  Nakon 1. prosinca 2009. potrebno je brzo izvršiti reviziju opsega i organizacije radnih struktura u području vanjskih poslova, posebno u području razvoja. Mjere o predsjedanju revidiranih radnih skupina trebalo bi, prema potrebi, prilagoditi u skladu s općim načelima iz ovog Priloga.
   
      (2)  Vojnim odborom (EUMC) i Radnom skupinom Vojnog odbora (EUMCWG) nadalje predsjedava izabrani predsjednik, kako je prikazano u Prilogu III., kao što je bio slučaj prije stupanja na snagu ove Odluke.
   
      (3)  Pitanje Radne skupine za terorizam (međunarodni aspekti) (COTER) i Radne skupine o primjeni posebnih mjera za borbu protiv terorizma (COCOP) također će se rješavati u okviru rasprave o radnim strukturama u području PUP-a.
   PRILOG III.
   
      PREDSJEDNICI PRIPREMNIH TIJELA VIJEĆA SA STALNIM PREDSJEDNIKOM
   
   Izabrani predsjednici
   
                
            
            
               Gospodarski i financijski odbor
            
         
                
            
            
               Odbor za zapošljavanje
            
         
                
            
            
               Odbor za socijalnu zaštitu
            
         
                
            
            
               Vojni odbor (1)
               
            
         
                
            
            
               Odbor za gospodarsku politiku
            
         
                
            
            
               Odbor za financijske usluge
            
         
                
            
            
               Radna skupina Vojnog odbora (1)
               
            
         
                
            
            
               Skupina za pravila postupanja (poslovno oporezivanje)
            
         Predsjedava Glavni tajnik Vijeća
   
                
            
            
               Odbor za sigurnost
            
         
                
            
            
               Radna skupina za informiranje
            
         
                
            
            
               Radna skupina za obradu pravnih podataka
            
         
                
            
            
               Radna skupina za elektroničke komunikacije
            
         
                
            
            
               Radna skupina za kodifikaciju zakonodavstva
            
         
                
            
            
               Radna skupina pravnih-lingvističkih stručnjaka
            
         
                
            
            
               Radna skupina za nove zgrade
            
         
      (1)  Vidjeti također Prilog II.